b"\n_START_ARTICLE_\nAloe arborescens\n_START_SECTION_\nOpis\n_START_PARAGRAPH_\nV naravi zraste kot do pet metrov visoko drevo z 10 cm debelim steblom. Stari listi se v su\xc5\xa1nem obdobju posu\xc5\xa1ijo. Listi rastejo v rozeti, so svetlozeleni z rahlim modrikastim poprhom, do 5 cm \xc5\xa1iroki in do 60 cm dolgi. Na robovih listov so mehke tope bodice. Cveti z rde\xc4\x8dimi cvetovi v socvetju, v rastlinjakih pri nas cvetijo februarja. Koreninski sistem je mo\xc4\x8dan, z dolgimi so\xc4\x8dnimi koreninaimi, ki se tudi v loncu razrastejo do nekaj metrov dol\xc5\xbeine.\n_START_SECTION_\nSinonimi\n_START_PARAGRAPH_\nKot sinonimi se pojavljajo imena:_NEWLINE_Aloe perfoliata_NEWLINE_Aloe arborea_NEWLINE_Aloe fruticosa\n_START_SECTION_\nVzgoja\n_START_PARAGRAPH_\nJe enostavna rastlina za vzgojo. Gojena zraste dober meter v vi\xc5\xa1ino in se kmalu razveja. Liste ima o\xc5\xbeje in tanj\xc5\xa1e kot v naravi, barvo listov pa temnej\xc5\xa1o. Poleti jo vzgajamo kot zunanjo rastlino, pozimi pa jo prezimimo podobno kot kaktuse, v hladnem in svetlem prostoru z ob\xc4\x8dasnim zalivanjem.\n_START_SECTION_\nUporaba\n_START_PARAGRAPH_\nA. arborescens sodi po u\xc4\x8dinkovitosti nad Aloe vera, saj bi bila kar nekajkrat bolj u\xc4\x8dinkovita, zato je kljub pomanjkljivim informacijam njena uporaba smiselna. Uporablja se za laj\xc5\xa1anje pikov \xc5\xbeu\xc5\xbeelk kot so \xc4\x8debelji in osji piki ter za pomo\xc4\x8d pri \xc5\xbeelod\xc4\x8dnih in \xc4\x8drevesnih boleznih. Dokaj uporabno je novej\xc5\xa1e znanje o A. arborescens' v povezavi z zdravljenjem raka."